
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 

www.zlatograd.bg;  e-mail:  ObA-zlatograd@zlatograd.bg

Изх. № 61-00-521/16.09.2024 г.
ДО

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

От Мирослав Янчев – Кмет на Община Златоград

Относно: Необходимост от осигуряване на нова площадка за извършване на погребения на Гробищен парк гр. Златоград
УВАЖЕМИ  ГОСПОЖИ И ГОСПОДА,



Гробищният парк в гр. Златоград е изчерпал своя капацитет. Необходимо е да подготвим нова площадка, която се намира в източната част на терена. 
За да може да се използва по предназначение е необходимо да се осигурят финансови средства за механизирано почистване на повърхността на терена от растителност, изчистване на единични дървета, изкопи, подравняване и монтиране на ограда, в настоящия бюджет, за 2024 г., в размер на 8 500 лв. 


Във връзка с гореизложеното, предлагам Общински съвет-Златоград да разгледа и приеме следния проект за 

Р Е Ш Е Н И Е:

На основание чл. 21, ал.1, т.6 от ЗМСМА и чл. 124, ал.2 от Закона за публичните финанси, във връзка с необходимостта от осигуряване на нова площадка за извършване на погребения на Гробищен парк гр. Златоград, Общински съвет Златоград

РЕШИ:

1. Одобрява разходи в размер на 8 500 лв. за разширение на Гробищен парк в гр. Златоград.

2. Средствата по т.1 да бъдат осигурени от параграф 0098 „Резерв“, дейност “Резерв“, функция 9.

3. На основание чл.60, ал.1 от АПК, допуска предварително изпълнение, поради следните мотиви: Налице е особено важен обществен интерес, свързан с необходимостта от срочно осигуряване на терени за извършване на погребения.

С уважение,
МИРОСЛАВ ЯНЧЕВ
Кмет на Община Златоград
ЕЧ/



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

